As poblacions d'o norte son as més fráchils. En as zonas costeras s'ha visto afectau por a especulación urbanistica y a desecación d'os almarchals. En atros puestos as poblacions tienen como problema a contaminación de l'augua, a cullida abusiva, a sobreespleitación d'os aqüiferos y a competencia con a tartuga de Florida, introdueita en a suya aria de distribución por l'hombre. O caso d'a val Cuerna ye una excepción, a creyación d'os reganos fa que o barranco tienga augua permanent y una selva galería de tamarizas, y tot ixo fa que a Mauremys leprosa i siga relativament freqüent. Unatra población curiosa en a val d'Ebro ye a d'as basas d'a Valimanya.